**Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда (Наредба за ОВОС)**

(Ново - ДВ, бр. 12 от 12.02.2016 г., изм. ДВ, бр. 62 от 2022 г., в сила от 5.08.2022 г.)

**ДО**

**ДИРЕКТОРА НА РИОСВ-**

**ПЛОВДИВ**

**У В Е Д О М Л Е Н И Е**

**за инвестиционно предложение**

от ……………............. **„ЕР ДИ БЪЛГАРИЯ“ ООД**,

**УВАЖАЕМИ Г-Н ДИРЕКТОР,**

Уведомяваме Ви, че „ЕР ДИ БЪЛГАРИЯ“ ООД има следното инвестиционно предложение: **„ОТКРИТ ПАРКИНГ ЗА ТЕЖКА ТЕХНИКА С КАПАЦИТЕТ ДО 50 ПАРКОМЕСТА С ОФИС И ГАРАЖ“** **в ПИ 59080.153.37 по КККР на гр.Първомай, общ.Първомай, област Пловдив.**

**Характеристика на инвестиционното предложение:**

**1. Резюме на предложението:**

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

Инвестиционното предложение е ново и предвижда изграждане на открит паркинг за тежка строителна техника (багери, кранове, булдозери, автовишки и др.), които ще се отдават под наем на строителни фирми.

За обслужването на дейността, е предвидено изграждането на офис сграда със застроена площ около 120 м2 и гараж със застроена площ около 100 м2.

Офис сградата е разположена в централната част на имота, а гаража в югоизточната част. Предвижда се те да бъдат от метална конструкция, със стени и покрив от термопанели. Площадката на паркинга ще бъде от трошенокаменна настилка, с асфалтови подходи към сградите.

Съгласно издадената скица – виза за проектиране имотът не е земеделска земя, а е с НТП: „За друг вид застрояване“. Устройствената зона е „Пп“ с показатели: Пзастр – до 80%, Кинт – до 2,5, Позел >20%, Нк ≤ 10 м (3 етажа).

Площадката на обекта е водоснабдена и електрифицирана.

**2. Описание на основните процеси, капацитет**, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

По време на строителството основните процеси включват традиционни строителни практики по изграждането на офиса и гаража. Изкопите са само за фундаментите на колоните, с малка дълбочина (1,00 – 1,50 м) и ще се извършат с багер, без използване на взрив.

По време на експлоатацията основните процеси включват съхранение на тежка строителна техника. Общата използвана площ е цялата площ на имота, възлизаща на 4,368 дка.

На обекта няма да се извършват ремонти на техниката, включващи смяна на масла, гуми и акумулатори. Те ще се обслужват в специализирани сервизи.

Няма необходимост от изграждане на нова пътна връзка, понеже имотът от север и от юг граничи с пътища от републиканската пътна мрежа (Цариградско и Татаревско шосе).

Няма необходимост от изграждане на нова техническа инфраструктура. Площадката на обекта е електрифицирана от електроразпределителната мрежа, експлоатирана от ЕВН и нодоснабдена от градската водопроводна мрежа, експлоатирана от „ВиК„ ЕООД – Пловдив.

**3. Връзка с други съществуващи и одобрени с устройствен** или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

Настоящото Инвестиционно предложение няма пряка връзка с други съществуващи и одобрени с устройствен или друг план дейности в обхвата на въздействие на обекта на ИП. За реализирането на ИП са необходими:

* Преценка на необходимостта от извършване на ОВОС – от Директора на РИОСВ – Пловдив;
* Разрешение за строеж по ЗУТ – от община Първомай.

**4. Местоположение:**

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

Разглежданият ПИ 59080.153.37 е разположен в землището на гр. Първомай, местност „Татаревско шосе“. Целият имот е с обща площ 4368 м2, с НТП – за друг вид застрояване. От север граничи с Цариградско шосе, от юг с Татаревско шосе, а от изток и запад със земеделски земи.

Имотът не попада в границите на защитени територии по смисъла на ЗЗТ, както и в границите на защитени зони по Натура 2000.

Не се засягат обекти подлежащи на здравна защита, както и санитарно-охранителни зони (СОЗ) на водоизточници за питейно-битово водоснабдяване или на минерални води, обекти на културно - историческото наследство.

Няма необходимост от изграждане на нова или промяна на съществуващата пътна инфраструктура.

Няма трансгранично въздействие.

**5. Природни ресурси, предвидени за използване по време на строителството и експлоатацията:**

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

По време на строителството ще се използват горива за строителните машини и традиционни строителни материали за сградите на офиса и гаража, доставени от лицензирани фирми и от търговската мрежа. Всички елементи и разтвори ще се доставят в готов вид и ще се влагат директно в строителните конструкции.

По време на експлоатацията на обекта ще се използва ел. енергия само за осветление и вода за питейно-битови нужди на персонала.

**6. Очаквани вещества, които ще бъдат емитирани от дейността**, в т.ч. приоритетни и/или опасни, при които се осъществява или е възможен контакт с води:

Няма такива вещества.

**7. Очаквани общи емисии на вредни вещества във въздуха по замърсители:**

По време на строителството ще се отделят незначително количество емисии от двигателите на строителните машини.

По време на експлоатацията на обекта не се формират емисии на вредни вещества в атмосферния въздух.

**8. Отпадъци, които се очаква да се генерират и предвиждания за тяхното третиране:**

По време на строителството ще се формират основно строителни отпадъци. Те ще се събират в контейнери и ще се изхвърлят на депо за строителни отпадъци в гр. Асеновград.

По време на експлоатацията на обекта ще се формират смесени битови отпадъци от жизнената дейност на персонала. Те ще се събират в контейнер за битови отпадъци предоставен от Община Първомай, обслужван от фирмата по сметосъбиране и сметоизвозване на града, чрез сключване на договор.

**9. Отпадъчни води:**

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

От дейността на обекта се формират само битово-фекални отпадъчни води от санитарния възел в офисната сграда. Те ще заустват във водоплътна изгребна яма, която периодично ще се почиства от лицензирана фирма, чрез сключване на договор.

**10. Опасни химични вещества, които се очаква да бъдат налични на площадката на предприятието/съоръжението**, както и капацитета на съоръженията, в които са очаква те да са налични:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

На площадката на обекта няма да има налични опасни химични вещества.

І. Моля да ни информирате за необходимите действия, които трябва да предприемем, по реда на глава шеста ЗООС.

Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):